寶貝計劃

《寶貝計劃》（英文名Rob-B-Hood）是2006年上映个香港電影，由陳木勝执导，成龍、古天樂、許冠文、高圓圓等主演。

 故事大綱 
人字拖（成龍扮）沉迷賭博，境遇潦倒，生活落魄，常遭債主逼門潑漆之辱勿講，還畁風燭殘年个爺老頭所勿齒；到人字拖拜把个搭檔百達通（古天樂扮）青春年少，生性風流，周旋混跡徠名媛淑秀中間，似魚得水左右逢源。為滿足各自个開銷，人字拖到百達通成了包租公（許冠文扮）“爆破三人組”个得力助手，行走江湖，專營偷盜。俗話講：盜亦有道。人字拖、百達通、包租公雖慣偷勿爽，但奸淫擄掠、殺人放火个事，從勿染指。 
一回，人字拖、百達通得手於醫院，卻勿巧卷進香港洪、李兩家个豪門鬥爭。為救命懸一線个小寶寶，人字拖勿顧行竊之身，拼死相救。何人卻想，小寶寶得救了，爭奪一方个香港隱形富豪之子洪建邦跌落樓而死。事隔勿久，一樁三千萬个生意擺徠同時陷進生活低谷个人字拖、百達通、包租公面前。來勿及商量待定，人字拖、百達通、包租公就從李氏富豪个家裡偷出黑幫買方要个東西。 當人字拖、百達通發現到手个東西是一個可愛个小寶寶个記，短暫个猶豫末腳也沒戰勝各自對三千萬橫財个欲望。到黑幫老大七叔交易个路浪，開車个百達通爭強好勝，卻勿想因警察例行檢查惹上麻煩。緊急關頭，洪家殺手弄巧成拙，幫了人字拖个大忙。為了勿讓到手个鈔票從眼前溜掉，包租公獨自家𢴳了落來，畁警察帶走。人字拖、百達通雖僥幸逃壞，但兩個大男人撣眼面前個个小寶寶卻是束手無策。接受警方調查个包租公無意間望着洪家懸賞三千萬尋血脈个消息，設法通知人字拖、百達通勿可輕易松手。
照顧寶寶个日子里，兩個大男人盡管洋相百出、苦頭吃盡，但有商場保育員淑芬个幫忙，兩個男人慢慢較歡喜上可愛个寶寶。與此同時，走出警局个黑幫七叔因交勿出小人畁洪家老爺弄殺，包租公畁洪家尋到，徠三千萬个誘惑面前答應交易。 一場驚心動魄个飛車奪寶記過后，包租公馱着了五百萬个先期匯鈔。但當人字拖、百達通戀戀勿舍个把寶寶交畁洪家時，寶寶一聲“爸爸”撕心裂肺个哭到祈望救助个眼神，讓人字拖、百達通尋回做人个良知，勿顧自家安危，拼死相救。為奪轉已經落到洪家老爺、即要畁洪家老爺斷送性命个小寶寶，人字拖、百達通表現出了一個真正男人感天動地个愛心，從此改變自家為社會家人勿齒个命運。

 戲子單 
戲子角色關係/暱稱成　龍人字拖竊匪百達通、包租公之拍檔Melody之知己因犯落綁架罪，徠夜晚時份畁莫史迪拘捕，及後畁裁定罪名成立，畁重判進獄。古天樂百達通竊匪人字拖、包租公之拍檔白燕之夫因犯落綁架罪，於夜晚時份畁莫史迪拘捕，及後畁裁定罪名成立，畁重判進獄。許冠文包租公竊匪人字拖、百達通之拍檔包租婆之夫因犯落綁架罪，於夜晚時份畁莫史迪拘捕，及後畁裁定罪名成立，畁重判進獄。蔡卓妍白　燕百達通之妻Matthew MedvedevMatthew/李家成Calvin到敏兒之子應釆兒敏兒 Mani余安安之囡、Calvin之妻、Max前女友、Matthew之母連　凱Calvin敏兒之夫、Matthew之父尹子維陳建邦 Max陳寶國之子、敏兒前男友李日昇Max少年个建邦余安安李太太香港女首富、敏兒之母、Matthew之外婆高圓圓Melody女護士、人字拖知己杜麗莎包租婆包租公之妻子黃毓民七叔（客串）東望洋頂快時速、綁架个聯絡元　彪莫史迪高級督察、人字拖小學到中學同學陳寶國黑社會老大Max个父親、Matthew名義个爺爺盧惠光陳寶國手下葉山豪陳寶國手下李家仁李醫生產科醫生謝霆鋒Nicholas押鈔車司機吳彥祖Daniel押鈔車職員、同性戀（斷背山）Lisa S.Emily張同祖赤柱監獄牧師許紹雄懲教署署長李忠志醫院保安喬寶寶長毛蔡德鈞車行經理陳子聰McDaddy王合喜阿琪收數佬谷峰人字拖父親何華超人字拖二妹夫蔣雅文人字拖三妹李逸朗人字拖三妹夫黃文慧收銀員林家棟救護員樋口明日嘉踏板車女學神

 電影歌曲 
主題歌《爸媽的話》
 國語版
 作曲、編曲到監製：陳輝陽
 作詞：林　夕
 主唱：成　龍
 主唱：成　龍、許冠文、古天樂、Matthew Medvedev
 粵語版
 作曲：陳輝陽
 填詞：周耀輝
 編曲：杜自持
 監製：陳永明
 主唱：泳　兒
 哼唱版（粵語）
 演唱：泳　兒

 花絮 
箇片正式畁63屆威尼斯影展官方邀請，挑為2006年度非參賽電影。
徠片場，全組攝制隊伍超過100人畁成龍高唱生日歌慶祝成龍52歲生日。
成龍徠拍本片時勿幸畁特技傷着，原來一個穿錯鞋个特技人員當胸畁成龍一腳，成龍因此𣥯進醫院檢查傷勢。雖然傷痛難𢴳，但醫生稱成龍一切正常。
闊別大銀幕十年后个陳寶國借本片，再回大銀幕，徠本片裡扮黑幫首領。
徠香港中環石板街，成龍到古天樂拍攝一場渠哋（他們）同時畁多幫人追殺，要爬水渠逃命个戲份，由於親身上陣，大哥勿慎撞着鼻頭到面頰，紅了一片。
徠拍攝一場巴士戲時，古仔到成龍修改劇本，改為：古仔跳落巴士后，雙手搭牢成龍，把渠面孔旋過來，然后一張嘴唇快速印徠成龍个嘴部浪，兩個大男人四片嘴唇親了一親。於是，就有了兩個猛男當街激吻一場。
本片个主打歌《寶貝歌》由成龍親自演唱。徠該歌个MV裡，我哋可以望着蠻多幽默搞笑而溫情个拍攝花絮。成龍感言：“我現在會沖奶粉，會聞她是不是拉了尿，學會了很多東西，但我還不會換尿布。”
成龍表示自家一直都希望尋求改變，“以前都是打來打去，我希望觀眾以后可以看到我更多方面的表現，尤其是文戲。之后很多人再見到我時會很溫柔地說‘哦，Jackie Chan’。”成龍坦言，希望自家是一個會演動作片个戲子，而勿願意光做一個動作戲子。

 獎項 
 第二十六屆香港電影金像獎
 最佳新演員提名：Matthew Medvedev
 最佳動作設計提名：成龍、李忠志、成家班

 外部連結 

Category:陳木勝電影
6
Category:華誼兄弟製作電影
Category:袁錦麟編劇作品